Мартрал 28-нний ДР-лул БакIчинал кIанайма Владимир Васильев хьунаавкьунни Аьрасатнал паччахIлугърал ва политикалул ишккакку, СССР-данул лайкь хьусса спортрал усттар, Аьрасатнал Федерациялул Виричу, Олимпий тIуркIурдал 3-ла чемпион, лачIунукку Александр Карелиннущал.\nРеспубликалул каялувчинал барчаллагь увкунни мунахь лачIун буккаврил Европанал чемпионатрайн хIадур шаврин кьимат бищун учIаврихлу.\n— Жун хъинну хьхьичIунссар жура дурсса ва дуллалисса даврин ина кьимат бищаву. Цама пишакарнан ххуйну ва тIайлану чIалан дикIайссар жун хIисав къархьуну диркIсса диялдакъашивурттугу, — увкунни Васильевлул.\nАлександр Карелиннул бусаврийн бувну, Владимир Васильев чемпионатрал сакиншиндарал комитетрал бакIчину цува ацIаврил хъуннасса мяъна дуссар, мунийн хIадур шаврил даражагу лахъссар.\n— На урувгра Аьли Аьлиевлул цIа­нийсса лачIун буккаврил къатрах – гьарзат цила-цила кIанайн руртун, хъинну ххуйсса хIадуршин дурну дур, — увкунни Карелиннул.\nХьунабакьаврий ххал бивгьунни чемпионатрайн багьайсса цаймигу масъалартту.\nЛакралми жагьилталгу аьралуннал кьюкьравун\nЭтнотурист И. Дементьевскийщалсса хьунабакьаврий\nСледующая публикация АпатIру тикрал къахъананшиврул\nПредыдущая публикация Парламентрал ирглийсса сессиялий